# 1. Descrición xeral

# Compras con estrategia

Nesta situación de aprendizaxe o alumnado coñecerá como analizar os gastos familiares a través dunha sondaxe. Ademais, reflexionará sobre distintas situacións de compra aplicando conceptos estatísticos, a partir dos cales fará propostas para optimizar os gastos. Traballará con datos dos fogares galegos e nacionais obtidos do IGE e do INE, e aprenderá a facer simulacións con experimentos aleatorios.

As metas a acadar son:

- Utilizar ferramentas estatísticas básicas para analizar datos reais, como prezos de produtos ou gastos diarios, e representalos en gráficos sinxelos.

- Aplicar a probabilidade mediante a regra de Laplace en situacións cotiás (ex.: sorteos) para medir resultados.

- Resolver problemas matemáticos seguindo un modelo estruturado: identificar datos, expor hipóteses, realizar cálculos con operacións combinadas e comprobar solucións.

- Traballar en equipo de forma organizada, comunicando resultados con claridade mediante gráficos e argumentos matemáticos.

- Conectar as matemáticas coa vida real, deseñando enquisas, comparando prezos, ou reflexionando sobre a importancia dos datos.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)